# name
El servei de biblioteca mòbil: una proposta metodològica per a la Sierra de Albarracín (Teruel)

# metadata.dc.description[].value
Màster Universitari de Gestió i Direcció de Biblioteques i Serveis d'Informacó. Facultat de Biblioteconomia i Documentació. Universitat de Barcelona. Curs: 2017-2018. Tutora: Maite Comalat

# metadata.dc.description.abstract[].value
Aquest treball presenta el servei de biblioteca mòbil com a solució per apropar els serveis bibliotecaris a zones amb poca població, en les que es considera que no és rendible l’establiment d’un servei de biblioteca pública estàtic. Si s’assumeix que els serveis bibliotecaris serveixen per a millorar la vida de les persones, s’ha de garantir el dret de la població a accedir als serveis de biblioteca pública. Especialment, el dret d’aquelles persones que es troben en una situació menys favorable, reforçant l’exercici dels seus drets civils, polítics, econòmics, socials i culturals.
A partir d’una introducció teòrica al servei bibliotecari mòbil, posteriorment es planteja una proposta de disseny metodològic per a planificar un servei de biblioteca mòbil a la Sierra de Albarracín (Teruel). La transversalitat de la missió bibliotecària, l’abast demogràfic i temàtic dels seus serveis, la capacitat i flexibilitat per a generar productes que l’administració considera decisius per a la població la situen en un posicionament clau: La biblioteca mòbil com a eina per a oferir productes bibliotecaris a la població, en coordinació i col·laboració amb els serveis bibliotecaris que ja existeixen. La biblioteca mòbil com a catalitzadora per a la creació de xarxa amb els serveis culturals, educatius i socials del territori. La biblioteca mòbil com a generadora de cohesió social fomentant espais d’intercanvi de sabers i coneixements, cultures i procedències diverses, experiències passades i anhels i aspiracions de cara al futur; promovent la participació de la població i el desenvolupament del sentit de comunitat.

# metadata.dc.source[].value
Màster Oficial - Gestió i Direcció de Biblioteques i Serveis d'Informació

# metadata.dc.title[].value
El servei de biblioteca mòbil: una proposta metodològica per a la Sierra de Albarracín (Teruel)